CELEX: 32021R2108
Language: lv
Date: 2021-11-29 00:00:00
Title: Komisijas Īstenošanas regula (ES) 2021/2108 (2021. gada 29. novembris), ar ko 323. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

1.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 429/97
               
            
         KOMISIJAS ĪSTENOŠANAS REGULA (ES) 2021/2108
         (2021. gada 29. novembris),
         ar ko 323. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida
         
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 881/2002 (2002. gada 27. maijs), ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida (1), un jo īpaši tās 7. panta 1. punkta a) apakšpunktu un 7.a panta 1. punktu,
         tā kā:
         
                     (1)
                  
                  
                     Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.
                  
               
                     (2)
                  
                  
                     Apvienoto Nāciju Organizācijas Drošības padomes Sankciju komiteja 2021. gada 23. novembrī nolēma pievienot ierakstu to personu, grupu un organizāciju sarakstam, uz kurām būtu jāattiecina līdzekļu un saimniecisko resursu iesaldēšana.
                  
               
                     (3)
                  
                  
                     Tāpēc Regulas (EK) Nr. 881/2002 I pielikums būtu attiecīgi jāgroza.
                  
               
                     (4)
                  
                  
                     Lai nodrošinātu šajā regulā paredzēto pasākumu efektivitāti, tai būtu jāstājas spēkā nekavējoties,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 881/2002 I pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
            
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 29. novembrī
            
               
                  Komisijas
               
               
                  un tās priekšsēdētājas vārdā –
               
               
                  Finanšu stabilitātes, finanšu pakalpojumu un kapitāla tirgu savienības ģenerāldirektorāta
               
               
                  ģenerāldirektors
               
            
         
         
            (1)  OV L 139, 29.5.2002., 9. lpp.
         
      
      
         
            PIELIKUMS
            Regulas (EK) Nr. 881/2002 I pielikuma sadaļā “Fiziskās personas” pievieno šādu ierakstu:
            
                        1.
                     
                     
                        “Emraan Ali (zemas kvalitātes alias: Abu Jihad TNT). Dzimšanas datums: a) 4.7.1967. Dzimšanas vieta: a) Rio Claro, Trinidāda un Tobāgo. Valstspiederība: a) Trinidādas un Tobāgo; b) Amerikas Savienoto Valstu. Pases Nr. a) TB162181 (Trinidādas un Tobago pase, izdota 27.1.2015. un derīga līdz 26.1.2020.); b) 420985453 (Amerikas Savienoto Valstu pase, derīga līdz 6.2.2017.). Valsts identifikācijas Nr. 19670704052 (Trinidādas un Tobago identifikācijas numurs). Adrese: a) Amerikas Savienotās Valstis (aizturēšanā, Federālais aizturēšanas centrs Maiami, Reģistra numurs: 10423–509); b) #12 Rio Claro Mayaro Road, Rio Claro, Trinidāda (iepriekšējā atrašanās vieta 2008. gads–2015. gada marts); c) #7 Guayaguayare Road, Rio Claro, Trinidāda (iepriekšējā atrašanās vieta aptuveni 2003. gadā); d) Amerikas Savienotās Valstis (iepriekšējā atrašanās vieta: 1991. gads–2008. gada janvāris). Cita informācija: a) “Irākas un Levantes Islāma valsts”(ISIL) vecākais loceklis, iekļauts Al-Qaida sarakstā Irākā. Ar tiešsaistē publicētu video starpniecību vervēja privātpersonas iesaistīties ISIL un sniedza privātpersonām norādījumus par terora aktu veikšanu; b) ārējā izskata apraksts: augums: 176 cm, svars: 73 kg, miesasbūve: vidēja, acu krāsa: brūna, matu krāsa: melna/plikpaurains, ādas krāsa: brūna; c) runā angļu valodā. Regulas 7.d panta 2. punkta i) apakšpunktā minētais paziņošanas datums: 23.11.2021.”